ཞི་ཅིན་ཕིངགིས་གསུངས་རྒྱུར།ཀྲུང་གོ་དང་ཨན་གོ་ལ་ནི་སྤུན་ཟླའི་རྒྱལ་ཁབ་དང་ཡུན་རིང་བའི་འཐབ་ཇུས་གྲོགས་པོའི་རྒྱལ་ཁབ་ཡིན།༢༠༡༠ལོར་བདག་གིས་ཨན་གོ་ལ་ལ་འཚམས་འདྲི་བྱེད་པའི་སྐབས་སུ་རྒྱལ་ཁབ་གཉིས་ཀྱིས་འཐབ་ཇུས་གྲོགས་པོའི་འབྲེལ་བ་དངོས་སུ་བཙུགས་པ་དང་།ལོ་ལྔའི་རིང་ལ་རྒྱལ་ཁབ་གཉིས་ཀྱི་ཁྱབ་ཁོངས་སོ་སོའི་མཛའ་མཐུན་མཉམ་ལས་ཐད་ནས་གྲུབ་འབྲས་མངོན་གསལ་ཐོབ་པར་མ་ཟད་རྒྱལ་ཁབ་གཉིས་ཀྱི་མི་དམངས་ལ་ཁེ་ཕན་ངོ་མ་བསྐྲུན།ཀྲུང་གོ་ཕྱོགས་ཀྱིས་ཨན་གོ་ལ་ཕྱོགས་དང་མཉམ་དུ་རྒྱལ་ཁབ་གཉིས་ཀྱི་སྲོལ་རྒྱུན་མཛའ་མཐུན་ཁྱད་སྟོབས་དེ་མཉམ་ལས་མཉམ་རྒྱལ་གྱི་སྒུལ་ཤུགས་བསྒྱུར་ནས་རྒྱལ་ཁབ་གཉིས་ཀྱི་གཉིས་ཕན་མཉམ་ལས་ཕྱོགས་ཡོངས་ནས་ཟབ་སྤེལ་བྱེད་པ་དང་།ཨན་གོ་ལས་ཕུན་སུམ་ཚོགས་པའི་རང་བྱུང་དང་མི་ཤུགས་ཐོན་ཁུངས་ཁྱད་སྟོབས་དེ་མི་དམངས་ལ་ཕན་པའི་འཕེལ་རྒྱས་གྲུབ་འབྲས་སུ་བསྒྱུར་བར་རོགས་རམ་བྱས་ནས།ཨན་གོ་ལས་རང་བདག་རྒྱུན་མཐུད་འཕེལ་རྒྱས་མངོན་འགྱུར་བྱེད་པར་ཕྱོགས་ཡོངས་ཀྱི་མཉམ་ལས་འདོན་སྤྲོད་བྱེད་འདོད་ཡོད་ཟེར།